
iVomcu  et  synonima. 


'Hxrnsh  * omalacia  (ex  graeco  yacrtriQ,  ventriculus,  et  ; ucd.ct£ig  a 
[iccXccttcq,  emollio),  Perforatio  ventriculi  spontanea ,  Gastro - 
brosis  (a  yaarrjQ  et  (3qw(txcq ,  edo,  voro) ;  Diabrosis  ventriculi ; 
Degeneratio  ventriculi  autopeptica  ;  Pseudophlogosis  ventri¬ 
culi  colliquativa ;  Gallertartige  Erweichung  des  Magengr un¬ 
des  ;  Maladie  gastro  intestinale  avec  de s organis ation  gelati - 
niforme  ;  Ramolissement  de  V  es  tomae J  Mollifying  of  the  s  to¬ 
mae  h  ;  Ammollamento  di  stomaco. 

Conceptus  morbi* 

Nomine  gastromalaciae  ille  designatur  morbus ,  qui , 
si  casus  rariores  exceperis,  aetatem  infantilem  a  tertio  ad 
decimum  sextum  post  nativitatem  mensem  plerumque  inva¬ 
dit,  atque  cum  febris  symptomatibus,  spirandi  anomaliis, 
dolore  in  epigastrio,  insimul  volumine  aucto,  protruso,  ju¬ 
sto  magis  calente,  siti  urgente,  desiderii  ciborum  silentio, 
vomitu  et  diarrhoea,  utut  symptomatibus  essentialibus  in¬ 
gruit,  quibus  mox  operis  nutritionis  lapsus,  cum  emacia- 
tione  celerrimo  passu  progrediente,  agrypnia,  morositas 
cum  continuo  ejulatu  fletuque,  thermogenesis  in  facie  et  ex¬ 
tremis  multum  recedens,  capite  interdum  et  abdomine  in¬ 
grate  calentibus  accedunt,  quam  plioenomenorum  scenam 
mors  tenellorum  saepissime  claudit.  In  cadaveribus  sectis 
ventriculus  focum  morbi  et  causam  mortis  medico  explo¬ 
ranti  offert,  qui  vel  ex  integro  vel  ad  singulas  plagas  ut- 

plurimum  ad  fundum  colore  alienatus,  luridus,  textura  nor¬ 
mali  spoliatus,  in  massam  gelatinosam  mutatus,  non  raro 
perforatus  aut  lacerus,  contentis  suis  in  abdominis  cavum- 
expulsis,  vacuus  conspicitur. 

Divisio  morbi* 

Auctores,  in  divisione  hujus  morbi  diversa  principia 
sequuti ,  varias  illius  statuerunt  species,  ex  quibus  celeb. 
Alibert  Gastrobrosim  in  spontaneam  et  venenatam  distin¬ 
guere  voluit;  cel.  Becker  eidem  principio  innixus  Ga¬ 
strobrosim  in  illam  1.  per  accidens  et  2.  spontaneam  divi¬ 
sit.  Priorem  in  a.  mechanicam,  et  quidem:  a.  traumaticam, 

{  /9.  violentam  et  y.  pneumaticam  et  in  b.  venenatam  s.  to¬ 

xicam  disjunxit;  hisce  cel.  Naumann  tertiam  addidit 
speciem,  quam  ulcerosam  salutat.  Cel.  Cruveilbier  et 
Schoeni  ei  ii  sub  illius  decursu  duas  observaverunt  pe¬ 
riodos,  irritationis  nimirum  primam,  alteram  paralyseos. 
Cel.  Ramiscb,  W inter  et  N a g* e  1  formam  illius  dup- 
plicem  statuendam  esse  putarunt ,  acutam  scilicet  et  chro¬ 
nicam,  quarum  posteriorem  stadia  tria  percurrere,  conge¬ 
stivum,  inflammatorium  et  destructivum  cel.  Win  ter  as¬ 
severat.  Cel.  Most  Gastromalaciae  primariae  s.  acutae, 
secundariae,  s.  chronicae  atque  spuriae  mentionem  fecit. 

Diagnosis  formae  acutae* 

Haec  morbi  forma  raro  caret  prodromis ,  imo  frequen¬ 
tissime  illam  antecedunt  capitis  dolores  mitiores,  ructus,' 
borbor jgmi ,  secessus  flatuum  et  faecum  difficilis,  alvus 
constipa  cum  diarrhoea  alternans  mucosa,  serosa,  aut  fae¬ 
ces  evehens  virides,  herbis  seccatis,  aut  spinaceae  coctae 
aemulas.  Vires  infantis  morbo  prehensi  multum  labuntur , 
fastidit  esculenta ,  si  lacte  adhuc  nutritur  materno ,  adpetit 
quidem  ubera  saepius,  illaque  avide  praehendit,  mox  vero 
sugere  recusat,  doloribus  quasi  in  ore  exinde  excitatis, 

molestatus.  Magna  ingruit  inquietudo,  quam  pusilli  flendo 
et  gemebunde  clamitando,  atque  flagitio,  ut  gestentur  con¬ 
tinuo  ,  produnt.  Ultimum  phaenomen ,  quum  in  hoc  morbo 
nunquam  defuisse  observaretur,  valorem  vere  pathognomo- 
nicum  sibi  promeruit.  Facies  sub  morbi  initio  calet  et  vix 
justo  magis  rubet,  turgetque,  morbo  vero  ultra  progre- 
diente  multum  collabitur ,  et  faciei  lineamenta  alterata  et 
adspectus  passionem,  qua  laborant,  profundam,  deleteriam 
indicant;  oculi  in  orbitas  retrahuntur,  splendore  vero  non 
sicuti  in  atrophia  spoliantur,  imo  potius  vivaces  cernuntur 
splendidi,  et  anxias  exprimunt  preces.  Color  alarum  nasi 
in  caerulescentem  vergit ,  os  infantis  continuo  clamitantis 
ut  plurimum  hiat;  membrana  mucosa  cavum  oris  investiens 
colore  notatur  intense  rubro,  lingua  jam  initiante  morbo 
tegmine  albido  obducta  conspicitur,  de  potulentorum  desi¬ 
derio  vix  refrenando  conqueruntur  aegri.  Jam  primis  morbi 
diebus  vomitus  frequens  molestat  parvulos,  lactis,  quo  ves¬ 
cuntur  in  coagulum  coacti  cum  fluido  aquoso,  flavescente 
commixti.  Iste  vomitus  nullum  adfert  aegro  levamen ,  imo 
inquietudinis  et  sitis  non  satiabilis  incrementum  illum  se¬ 
quuntur.  Respiriuin  acceleratur  et  inaequale  redditur,  aere 
expulso  vero  non  justo  magis  calente.  Quandoque  tussi¬ 
cula,  quandoque  etiam  tussis  vehemens  excruciat  aegrum. 
Kpigastriurn  ut  plurimum  tumet  caletque  erga  manum  explo¬ 
rantem  sensile,  raro  vero  illi  resistit  duriusculum,  imo 
potius  molle  et  pastosum  tangitur ,  quamvis  casus  quoque 
obvenire,  etiamsi  rariores,  negari  non  possit,  in  quibus 
abdomen  volumine  multum  auctum,  epigastrium  protrusum 
atque  dolores  acerbos  involvens  inveniebatur. 

Ructus,  tormina  et  barborygmi  crebro  invadunt  ae¬ 
grum  alvus  per  nycthaemeron  decies  quinquies  et  ultra  la¬ 
xatur,  sub  diris  viscerum  doloribus,  quos  parvuli  clami¬ 
tando,  truncum  antrorsum  pronando  et  crura  abdomini  ad- 
primendo  indicant.  In  excretis  ab  illis  infantum  atrophico¬ 
rum  fluidis,  flavescentibus,  limosis,  multum  diversis  fae¬ 
ces  non  continentur,  sed  fluidum  referunt  tenue,  muco- 


8 


sum ,  coloris  ex  flavo  viridis  aut  brunescentis ,  cum  muco 
enterico  solutioni  argillae  luride  albidae  simili  commixtis, 
cutis  ad  anum  ardorem  et  ruborem  inducens ,  odorem  in¬ 
aratum  acidum  spargens  linteis,  quae  amplis  notantur  ma¬ 
culis,  glutinis  adinstar  adhaerens.  Post  quamvis  alvi  eva¬ 
cuationem  insignis  intrat  virium  remissio  ,  quae  non  nisi 
lento  passu  revertuntur  5  manus  cruraque  vel  continuo  ab¬ 
domini  admoventur  vel  ab  illo  semota  extenduntur,  saepe 
inquietudo  adeo  increscit,  ut  artus  spastice  distorquantur, 
caput  retrorsum  versus  trahatur,  omnesque  motus  anxieta¬ 
tem  summam  et  profundissimam  et  deleteriam  passionem 
prohibeant.  Cutis  in  toto  corporis  ambitu  sub  morbi  initio 
sicca  multum  calet,  febris  associata  continuo  continens  cum 
pulsu  frequente ,  parvo ,  molli.  Decursus  hujus  morbi  ad¬ 
modum  variat,  ita,  ut  quandoque  sexta  aut  octava  post  pri¬ 
ma  morbi  indicia  die  exitus  lethalis  morbo  vitaeque  ponat 
finem;  vel  quandoque  mitius  decurrens  chronicum  sortitur 
characterem  et  in  quatuor  aut  octo  septimanas  extenditur. 
Morbo  in  hunc  characterem  transgresso,  emaciatio  et  vi¬ 
rium  lapsus  tam  rapide  procedit,  ut  musculis  fere  consum- 
tis,  cutis  ossicula  obducere  videatur  et  status  ad  comato- 
sum  accedens,  ingentem  virium  exhaustionem  prodat.  Ocu¬ 
lorum  semihiantium  bulbi  sursum  versus  figuntur;  placide 
et  lente  respirant.  Ex  isto  sopore  per  strepitum  facile  exci¬ 
tantur,  atque  ii.  gemitum  et  fletum  hisce  aegrotantibus  pror¬ 
sus  singularem  incidunt,  et  hisce  se  animi  conscientia  non 
derelinqui ,  testantur.  Temperatura  cutis  multum  variat , 
prae  ceteris  facies  et  extremitates  calore  normali  sensim 
spoliantur.  Raro  sudor  irrorat  cutem  et  rarissime  illam  faciei. 

Morbo  in  exitum  lethalem  festinante,  diarrhoea  et  tus¬ 
sis  mitigantur,  continuat  vero  eadem  cum  saevitie  potu¬ 
lentorum  vix  ingurgitatorum  sursum  expulsio ;  tandem  re¬ 
spiratio  pulsusque  rarissimi  evadunt ,  per  vices  intermitten¬ 
tes  ,  animi  deliquia  post  breviores  temporis  interstitias  re¬ 
vertuntur,  labia  cruore  et  turgore  spoliata  pallescunt  flac- 

eida  et  sub  istis  phaenomenis ,  placide,  aut  convulsionibus 
scenam  claudentibus ,  defunguntur  aegri. 

Diagnosis  formae  chronicae. 

'l  ■ ' ,  * 

Diagnosis  hujusce  gastromalaciae  formae  multo  majo¬ 
ribus  premitur  difficultatibus,  quam  acutae,  quum  phaeno¬ 
mena,  illam  designantia,  faciem  multo  mitiorem  induentia 
saepe  saepius  vilipenduntur  atque  processui  morboso  peri¬ 
culo  experti  cuidam,  praesertim  dentitioni  difficili  adseri- 
buntur,  et  tum  temporis  tantum  attentionem  medici  figunt, 
quum  altiorem  morbus  jam  nactus  fuerit  gradum,  et  multum 
labefactaverit  vires  aegrotantium.  Cutis  in  tota  corporis  su¬ 
perficie  arescit,  et  frigidula  tangitur,  colore  notatur  flave¬ 
scente  ,  in  collo  et  artubus  in  plicas  corrugatur  et  mus¬ 
culos  stringit  flaccidos,  molles,  sensim  contabescentes. 
Physiognomia  singulari  modo  alienata ,  anxia  et  nasus  acu¬ 
minatus  de  morbo  quodam  momentoso ,  in  penetralibus  sae¬ 
viente  suspicium  movent.  Lingua  strato  albido  obducta  con¬ 
spicitur,  ciborum  appetentia  penitus  silet,  sitis  vero  imma¬ 
nis  ,  inexplebilis  excrutiat  aegros.  Praeclare  hanc  sensatio¬ 
nem  in  infantibus  hoc  morbo  correptis  cel.  Na  gei  depinxit, 
ut  ejus  verba  hic  non  adducere  non  possim.  Dicit  nimirum  : 
„Es  erfiillt  das  Herz  mit  Jammer,  wenn  man  sieht,  mil; 
„welcher  Anstrengung  die  Kranken  in  der  Stube  umherse- 
„hen  ,  ein ,  ihnen  bekanntes  Trinkgeschirr  zu  erspahen , 
„und  wie  sicli  ihr  Auge  mit  neuem  Glanz  erfiillt  zeigt,  und 
„die  letzte  Kraft  ilire  welken  Arme  stabit,  wenn  sie  es  ge- 
„funden  haben,  und  darnach  zulangen  ,  um  es  an  den  Mund 
„zu  ziehen;  erfiillt  man  ihnen  diesen  Wunsch,  so  trinken 
„sie  begierig  und  hastig  his  auf  den  letzten  Tropfen,  und 
„lecken  dann  noch  mit  der  Zunge  und  den  Lippen  an  dem 
„nassen  Rande ;  nimmt  man  ihnen  das  Glas  weg ,  so  neh- 
„men  sie  die  feuchten  Finger,  die  sie  jedesmal  mit  in  den 
„Becher  stecken ,  um  ihn  fest  zu  halten ,  wimmernd  in  den 
„Mund ,  um  sicli  noch  daran  zu  Iaben.”  Hoc  ergo  symptoma 

sitis  inexplebilis,  morbo,  de  quo  loquimur,  modo  essen¬ 
tiali  adhaeret ,  ut  pathognomonicum  dici  mereatur. 

Sub  ulteriore  morbi  decursu  vomitus  associatur,  cujus 
locum  sub  morbi  initio  ructus,  vomituritiones  inanes,  tran¬ 
sitoriae,  a  potulentis  provocandae,  occupant.  Morbo  vero 
ad  consumtionem  aegri  vergente  vomitus  nunquam  defuis¬ 
se  dicitur,  et  modum,  quo  perficitur,  a  modo  vomendi  in 
quolibet  alio  morbo  obvio ,  signis  cliaracteristicis  differre, 
cel.  Na  gei  asseverat.  Nec  enim  praegressa  ventriculi 
dysphoria,  nec  vomituritione,  nec  masticatione  et  degluti¬ 
tione  percrebra,  utut  conatibus,  quibus  in  aliis  morbis,  sy¬ 
stema  gastricum  petentibus  vomitus  supprimi  studetur,  nec 
physiognomia  alienata,  nec  oculis  distorsis^  in  quolibet  cor¬ 
poris  situ  post  hausta  potulenta  et  serius  quoque,  quin  hau¬ 
riantur,  vomitus  intrat  facilis  et  protinus.  Ventriculus  con¬ 
tenta  sua,  absque  proelii  abdominalis  juvamine,  uno  duo- 
busve  rivis  ad  quamdam  distantiam  ab  aegro  prosilientibus, 
ejicit,  ita,  ut  labia,  mentumque,  quod  in  aliis  morbis, 
praecipue  in  enkephalitide  infantum  observatur,  ab  ejectis 
non  conspurcentur.  Vomituritio  a  vomitu  residua,  aut  itera¬ 
tus  hicce,  quin  denuo  potulenta  suscepla  fuerint,  ab  auctore 
supra  laudato  nunquam  observata  fuisse,  feruntur.  Mate¬ 
riae  eliminatae  lluidum  referrunt  tenue,  luride  flavescens,  aut 
ex  flavo  viride,  odorem  acidum,  penetrantem,  exhalans  cum 
floccis  albidis  innatantibus.  Vomitum  immediate  singularis 
euphoria,  physiognomiae  impicta,  sequitur  et  quasi  e  som¬ 
no  excitati  circumspiciunt,  mox  vero  abinde  vires  iterum 
remittunt,  caput  sub  ejulata  in  pulvinar  relabitur,  oculi  se- 
miclauduntur,  et  thermogenesi  in  toto  corpore  multum  rece¬ 
dente  status  soporosus  amplectitur  aegros,  ex  quo  vero 
facile  expergefiunt. 

Nota.  Morte  imminente  vomitus  plerumque  penitus  si¬ 
lere  aut  in  spasticas  vomituritiones  transire  solet.  In  non¬ 
nullis  casibus  vomitu  per  omnis  morbi  decursum  deficiente, 
non  nisi  ructus  et  vomituritiones  observantur,  nonnumquam, 


11 

teste  cel.  P  o  in  m  e  r ,  lingua  sub  nixu  ad  vomitum  ex  ore 
protruditur,  quin  iste  perficiatur. 

Respiratio  per  decursum  morbi  aut  justo  celerius  aut 
tardius  absolvitur,  sed  semper  placida  nec  sub  profundo 
aegrotantis  somno  profunda  aut  stertorosa;  temperatura 
aeris  exhalati  a  manu ,  ori  amota ,  sana  inferior  percipitur. 
Quandoque  tussicula  levis,  brevisque,  attamen  non  semper 
gravibus  molestiis  destituta,  associatur.  Abdomen  non  nisi 
sub  initio  morbi,  rarissime  sub  illius  decursu  in  regione 
epigastrica  quidquam  tumidum  et  justo  magis  calens,  quae 
caloris  aucti  sensatio  sub  manu  imposita  sensim  evanescit, 
dolores  in  illo  sub  hac  morbi  forma  nunquam  accusatos 
fuisse,  affirmant  auctores,  borborygmis  vero,  ructibus  et 
singultu  raro  deficientibus. 

Symptoma  constans  hujus  morbi  diarrhoea  sistit,  quae 
etiamsi  quandoque  per  unam  alteramve  diem  intermittat,  ad 
ultimos  tamen  vitae  dies  pertinax  persistit,  et  protinus  ces¬ 
sans  mortem  appropinquantem  annunciat.  Alvi  evacuatio¬ 
nes  ,  ad  quindecim  non  raro  per  nycthaemeron  auctas  ra¬ 
rius  borborygmi  aut  tenesmus,  in  reliquis  diarrhoeae  spe- 
ciebus  frequentes  antecedunt ,  sed  potius  absque  omni  in¬ 
commodo  exigua  faecum  quantitas  egeritur.  Excreta  sem¬ 
per  aquosa,  mucosa,  coloris  flavescentis  vel  brunescentis 
vel  viridis,  nonnunquam  in  rubrum  vergentis  conspiciun¬ 
tur  ,  linteis  suppositis  firmiter  adhaerentia  atque  ad  ambi¬ 
tum  sat  amplum  illa  conspurcantia.  Odor  exinde  emanat 
causticus  aut  acidus,  quem  illi  ex  pane,  mucore  corrupto 
aut  sero  lactis,  cum  coagulo  vitullino  parato,  aemulum  cen¬ 
sent.  Secretionis  et  excretionis  urinarum  turbae  nullae  in 
conspectum  veniunt.  Inquietudo  infantis,  iili  sub  gastroma- 
lacia  acuta  depictae  par  censenda  est,  summe  morosus  con¬ 
tinuam  gestationem  efilagitat,  repudiat  solitos  lusus,  atque 
cum  manibus  emaciatis  arcet,  qui  ipsi  appropinquant,  ipsum 
aspectum  sibi  carissimorum  fugit.  Gestatus  abscondere 
nititur  faciem,  et  per  fletum  et  gemitum  per  horas  continuum. 

licet  omnibus  illius  votis  satisfiat,  summam  morositatem  pro¬ 
dit.  Lectulo  traditus  dorso  incumbit  extensis  extremitatibus, 
vel  illas  abdomini  admovet,  vel  iracundus  cum  illis  stragu¬ 
la  sibi  multum  molestas  abjicere  conatur. 

Tandem  parvuli  delassati  cruciatus,  per  somnum  ap¬ 
parenter  profundum,  praesertim  horis  antelucanis  interum- 
puntur,  nequaquam  vero  per  reficientem  et  perdurantem,  sae¬ 
pe  enim  et  facile  ex  illo  expergefiunt.  Sub  somno  caput  ver¬ 
sus  unum  alterumve  humerum  reclinatum  et  bulbi  oculorum 
semiclausorum  sursum  versus  lixi  conspiciuntur.  Strepitu 
quodam  vel  absque  illo  expergefacti  nullo  modo  in  incuna¬ 
bulis  coercentur  et  flendo  et  clamitando  gestationem  efflagi¬ 
tant.  Sopor  verus  hucusque  sicuti  in  enkephalitide  non  ani¬ 
madvertebatur,  sed  potius  ille  status  ipsi  analogus,  quem 
agrypnocorna  vocant.  Febris  in  gastromalacia  acula  tam  in¬ 
signis,  typo  continuo  continente  notata,  in  chronica  multo 
mitior  apparet ,  et  a  morbi  initio  ad  finem  usque  axacerba- 
tiones  celebrat  luculentas  ,  quae  ad  vesperas  cum  calore 
urente  in  fronte  et  volis  manuum ,  inquietudine  et  sitis  in¬ 
cremento  et  agrypnia  incedunt.  Pulsus  iis  durantibus  parvi, 
frequentes  ,  semperque  debiles  tanguntur. 

Tamen  sub  decursu  morbi  saepe  saepius  per  diem  unum 
alterumve  istae  exacerbationes  penitus  deficiunt  ,  ita ,  ut 
spes  quaedam  aegrotum  salvandi  affulgeat,  ast,  quin  causa 
quaedam  notabilis  in  aegrum  egisset,  status  iterum  in  pejus 
vergit ,  morbusque  exacerbationes  luculenter  explicans  cur¬ 
sum  suum  continuat. 

Remissiones  cum  horis  matutinis  levamen  adferre  so¬ 
lent.  Cessat,  quousque  durant,  caloris  in  fronte  et  manibus 
urentis  sensatio  ,  imo  potius  quandoque  frigori  ,  totum 
corpus  per  momenta  invadenti,  cedit.  Animi  tranquillitas 
et  hilaritas  quaedam  revertitur.  Pulsus  molliores  et  rario¬ 
res  evadunt. 

Sub  depictis  exacerbationibus  et  remissionibus,  quum 
morbus  per  longius  breviusve  temporis  spatium  decurrerit. 


v. 

r. 

et  infantulos  denegata  nutritione  sufficiente  ad  sceleton  na¬ 
turale  redegerit ,  intumescere  incipiunt  palpebrae  et  crura , 
physiognomia  insigniter  alterata  ad  Hippo  erat  i  eam  ac¬ 
cedit  faciem,  respiratio  pulsusque  intermittunt,  et  sub  con¬ 
vulsione,  aut  absque  illa  placide,  mors  tantis  cruciatibus 
imponit  finem.  Cruveilhier  in  plurimis  casibus,  proximis 
ante  mortem  diebus,  morbi  totius  levamen  se  observasse, 
narrat* 

Morte  ex  inopinato  et  celerrime  ingruente,  causa  il¬ 
lius  in  perforatione  ventriculi  quaerenda  est,  quam  factam 
esse  sequentia  denotant Rigescunt  articuli  protinus,  mu¬ 
sculis  spastice  contractis  cum  retrollexione  capitis,  con¬ 
velluntur  dein  oculi,  lingua  et  extremitates;  vomitus  effre¬ 
nis  ,  qui  vero  mox  et  repentine  cessat  et  neque  potulentis 
porrectis  denuo  excitari  potest.  Extremitates  frigent,  pul¬ 
sus  evanescit  et  cessantibus  spasmis  ultimus  quoque  exha¬ 
latur  spiritus. 

Differentia  a  morbi*  similibus» 

Morbos,  cum  quibus  gastromalacia  infantum  ob  simi¬ 
litudinem  aliquomodo  symptomatum  confundi  possit ,  nomi¬ 
namus  sequentes: 

1.  Gastritis.  Haec  in  infantibus  vix  non  sernper  cum 
enteritide  juncta  incedit,  doloribus  summis  in  epigastrio  toto¬ 
que  abdomine,  multum  et  continuo  calente,  tumido  et  protru¬ 
so,  vomitu  largiore  et  frequentiore  cum  alvo  clausa  atque  fe¬ 
bri  inflammatioria  multo  vehementiore,  per  omnem  morbi 
decursum  associata,  a  gastromalacia  distinguenda. 

2.  Helminthiasis.  Sub  insultibus  helminthiasis  licet  ve- 
hementissimis  symptomata  pathognomonica  gastromalaciae 
deficiunt.  Vomitus  aperte  characterem  involvit  spasticum, 
diarrhoea  saepius  cum  alvi  constipatione  alternat  omniaque 
morbi  verminosi  symptomata  in  mutationes  crebras  et  re¬ 
pentinas  niti  et  variam  ludere  formam  amant. 

3*  Enkepkalitis . 

4.  Tabes  mesenterica  infantum. 

Tertius,  quartusque  e  morbis  recensitis,  quum  admo¬ 
dum  frequenter  aetatem  infantilem  infestent,  et  tam  magna 
illorum  sit  cum  morbo  nostro  similitudo,  ut  distinctio  saepe 
ardue  reddatur ,  operae  pretium  esse  duco  ,  illorum  signa 
essentialia  cum  illis  gastromalaciae  comparare. 


Gastromalacia. 

Naturam  hujus  morbi  si  re¬ 
spexeris  in  casibus  longe  [lu- 
rimis  irritationem  ventriculi 
aut  alterationem  morbosam  ac¬ 
tionis  nervorum  illi  prospici¬ 
entium  ,  indeque  pendentem 
nutritionis  labem  et  emollitio- 
nem  stratorum  ventriculi  cau¬ 
sam  morbi  proximam  dices. 

Distincta  stadia  non  obser¬ 
vantur. 

Febris  luculentis  notatur 
remissionibus.  Pulsus  semper 
perquam  frequentes  ,  serius 
molles,  parvi,  saepe  innu¬ 
meri. 

Infantes  ut  plurimum  de¬ 
biles,  justo  citius  ablactatos 
aut  quibus  ubera  penitus  de¬ 
negantur  adgreditur  ,  utrius- 
que  sexus,  a  quarto  ad  duode- 
vigesimum  mensem  usque. 

Capitis  dolores  raro  et  non 
nisi  sub  morbi  initio ,  duran¬ 
tibus  exacerbationibus ,  obve¬ 
niunt  et  calore  ad  frontem  an¬ 
eto  produntur. 


Enkephalitis. 

Statum  sistit  irritativum 
cerebri  ex  nimio  nisu  plasti¬ 
co  sub  ejus  evolutionis  pe¬ 
riodo. 


Distincta. 

Febris  continuo  continens. 
Pulsus  sub  morbi  stadio  pri¬ 
mo  quidem  aeque  frequentes, 
in  stadio  exsudationis  rari , 
semper  vero  pleni  tanguntur. 

Frequentissime  pueros  sa* 
nissimos,  vivaces  et  robustos 
usque  ad  sextum  vitae  annum. 


Vehementissimi,  pungentes 
a  fronte  per  tempora  ad  nu¬ 
cham  usque  extenduntur. 


I 

Facies  est  pallida,  frigidu¬ 
la,  collapsa,  sudore  nunquam 
obtecta. 

In  oculis  non  conspicitur 
rubedo ,  statum  irritativum  in 
illis  indicans,  pupilla  per  to¬ 
tius  morbi  decursum ,  (nisi 
fors  complicatio  cum  enkepha- 
litide  adfuerit)  nullam  prohibet 
alienationem. 

Appetentia  ciborum  immi¬ 
nuta  aut  penitus  deleta,  sitis 
vero  non  fallenda. 

Vomitus  sub  quocumque 
corporis  situ  aeque  facilis,  abs¬ 
que  praegressis  vomituritioni- 
bus  et  spasticis  affectionibus 
intrat.  Contenta  ventriculi, 
quin  labia  mentumve  conspur- 
centur  rivo  prosiliunt. 

Respiratio  infante  vigilante 
et  dormiente  facilis  et  frequens. 

Alvi  ductiones  adeo  fre¬ 
quentes,  ut  quindecim  et  ul¬ 
tra  per  njcthaemeron  conti- 
gant. 

In  urinarum  excretione  nul¬ 
lae  observantur  anomaliae. 

Morositas  et  inquietudo  sum¬ 
mum  attingunt  gradum,  ejulant 
continuo  et  desiderio,  ut  ge¬ 
stentur,  agitantur  infantes. 

'  s  .  v  /  >  < 


Facies  rubet,  turgetque, 
aeque  ac  totum  caput  sudore 
largo  madida. 

Oculi  multum  inflamman¬ 
tur,  pupilla  sub  stadio  inflam¬ 
matorio  coarctata,  sub  stadio 
autem  exsudationis  multum  di¬ 
latata  conspicitur. 

Desiderium  ciborum  et  po¬ 
tulentorum  fere  nullum. 

Vomitus  frequentissime, 
tum  infans  erigitur  aut  gesta¬ 
tur,  praegressis  vomituritioni- 
bus  intrat,  ejecta  a  labiis  et 
mento  lente  defluunt. 

Respiratio  suspiriis  inter¬ 
cipitur,  sub  stadio  exsudationis 
rara ,  brevis  et  stertorosa  eva¬ 
dit. 

Non  adeo  frequentes.  Di¬ 
arrhoea  saepe  cum  alvi  con¬ 
stipatione  alternans. 

Mictus  difficilis.  Urinarum 
excretarum  quantitas  parca. 

Morositas  minor.  Situm  quie¬ 
tum  gestationi  praeferunt,  cum 
dentibus  saepius  strident,  et 
sub  somno,  quandoque  etiam 
vigilantes,  tjuin  causa  nota 
fit,  voce  penetrante  ejulant. 

Animi  conscientia  ad  mor¬ 
tem  usque  persistit,  animi  fa¬ 
cultates  ad  supremum  saepe 
spiritum  incolumes,  imo  quan¬ 
doque  acutiores.  Aegri,  morbo 
ad  mortem  festinante ,  in  sta¬ 
tum  agrypnocomatosum  cum 
oculis  semiclausis  incidunt,  ex 
quo  vero  facile  revocantur. 

t 

Gastromalacia. 

Per  vomitum  raro  cibi  as- 
sumti  eliminantur ,  sed  fluidum 
flavicans  ,  floccis  albidis  com¬ 
mixtum,  odorem  spargens  aci¬ 
dum;  frequenter  invadit  ae¬ 
grum  ita,  ut  versus  finem 
morbi  quemlibet  potulentorum 
haustum  insequatur.  \  omitu- 
ritiones  deficiunt. 

Desiderium  in  esculenta 
pro  maxima  parte  aut  penitus 
silet. 

Sitis  inexplebilis. 

Aphthae  sub  decursu  mor¬ 
bi  non  conspiciuntur. 

Abdomen  molle,  aut  plane 
non  aut  non  continuo  dolori- 
licum. 

Glandularum  intumescen- 
tiae  et  sudores  non  observan¬ 
tur. 

Alvi  ductiones  admodum 
copiosae,  qualitas  c-xcretorum 


Animi  conscientia  non  nisi 
per  momenta  revertitur. 

Sopor  profundus ,  conti¬ 
nuus,  difficulter  et  non  nisi 
per  momenta  dissipandus. 

Respiratio  durante  sopore 
profunda,  rara,  stertorosa. 


Atrophia  mesenterica. 

Consuetim  non  nisi  assum- 
ta  per  vomitum  egeruntur.  Vo- 
mituritiones  habet  prodromos, 
rarius  intrare  ,  non  diu  con¬ 
tinuare  et  saepius  penitus  abi¬ 
gi  solet. 


Nonnunquam  summa  vora¬ 
citas. 

Modica  aut  nulla. 

Vix  non  semper. 

Durum,  multum  atque  con¬ 
tinuo  dolens. 

Glandulae  messeraicae  tu¬ 
midae  et  volumine  auctae  tan¬ 
guntur,  sudores,  morbum  co¬ 
mitantur. 

Multo  rariores  qualitas 
ixcretorum  quidem  nonnun- 


in  diagnosi  depicta,  quantitas 
exigua. 

Somnus  profundus  raro  re¬ 
ficit  aegros ,  imo  potius  in 
statu  somno  simili  decumbunt, 
ex  quo  facile  experg  efiunt.  In¬ 
quietudo  et  ejulatus  continui 
et  quoad  modum  prorsus  sin¬ 
gulares. 

Emaciatio  rapide  progre¬ 
ditur. 


quam  analoga,  quantitas  autem 
multo  major. 

Somnus  tranquillior,  pro¬ 
fundior,  inquietudo  minor. 


Lentius;  hinc  totius  morbi 
duratio  magis  chronica. 


JVecroscopia. 

Cadavera  infantiim  gastromalacia  necatorum  miro  mo¬ 
do  emaciata  visuntur,  cutis  llaccida,  substantia  musculorum 
fere  penitus  consumta ,  praecordia  quidquam  protuberantia 
ast  mollia. 

Cei.  Na  gei,  aperto  cavo  abdominis,  ventriculum 
collapsum  et  laceratum  invenit,  ipsumque  cavum  lluido  te¬ 
nui,  flavescente Ncum  floccis  albidis  commixto  repletum, 
odorem  et  saporem  acidi  acetici  edente,  chartam  explorato¬ 
riam  coeruleam  rubro  colore  tingente ,  cultrumque  anatomi¬ 
cum  maculis  nigricantibus,  [frictione  non  amovendis,  ob¬ 
ducente. 

In  aliis  cadaveribus  infantum  eodem  morbo  defuncto¬ 
rum  ventriculus  multum  extensus,  pallidus,  fluidum  supra- 
memoratum  adhuc  includens  reperiebatur.  I11  casibus  longe 
plurimis  fundus  ventriculi  cum  liene  aut  diaphragmate  con¬ 
cretus  conspiciebatur.  Sub  tentamine  hasce  adhaesiones  sol¬ 
vendi  aut  ventriculum  a  partibus  ,  quibuscum  in  statu  nor¬ 
mali  nectitur  separandi,  ruptura  illius  ad  locum  adhaesionis 
morbosae  contigit  itaque  contentis  via  in  cavum  abdominis 
pandebatur.  Tunicae  ventriculi  ad  hasce  plagas  colore  in¬ 
signiuntur  ex  flavo  aut  lurido  bruneo  et  texturam  prorsus 
alienatam  exhibent.  Non  datur,  membranas  ventriculi  a  se 

invicem  distinguere  sed  in  massam  resolutae  reperiuntur 
mollem,  mucosam,  gelatinaeformem,  odorem  acidum  spar¬ 
gentem.  Textura  organica  penitus  spoliatae,  neque  vesti¬ 
gium  organisationis  pristinae  referentes,  adeo  molles  factae 
sunt,  ut  nec  prehendere  nec  elevare  illas  liceat,  quin  con¬ 
tinuitas  laedatur.  Adhaerent  digitis  atque  ubi  perforatio  du¬ 
rante  vita  contigit,  margines .  quidquam  tumidas,  molles, 
inaequales,  diaphanas  et  nitidas  ostendunt.  In  ventriculo  ex 
cavo  abdominis  amoto,  in  curvatura  minore  dissecto  et  in 
planum  extenso  limites  distincti  inter  plagam  emollitai^  et 
sanam  nequaquam  animadvertuntur. 

Nec  in  plagis  morbose  alienatis  nec  in  illius  circumfe¬ 
rentia  signa  inflammationis  praegresae  conspici,  contendunt 
nonnulli  auctores.  Celeberrimi:  Jager,  Gairdner,Au- 
tenrieth,  Zeli  er  et  Jorg  plagam  emollitam  margine 
rubro  cinctam,  se  vidisse  affirmant.  Hunter  et  C  r  u  v  e  i  I- 
hier  plagam  hanc  venis  varicosis  coloris  atro  coerulescen- 
tis  pertexUm  invenerunt.  Degeneratio  a  peripberia  centrum 
versus  progredi  atque  in  illo  acmen  attingere  videtur.  Cir¬ 
cumferentia  plagae  destructae  variat,  sicuti  foramen  ipsum, 
prout  durante  vita  aut  sub  sectione  factum  fuerit.  Non  da¬ 
tur  in  hac  massa  gelatinosa  vasa  distinguere  aut  fibras 
musculares,  imo  potius,  pultem  refert,  velamento  seroso 
non  firmiter  adhaerentem,  sed  et  istud  quandoque  adeo  de¬ 
structum  reperitur,  ut  cum  digitis  aut  spongia  conglutinet. 
Aqua  hoc  productum  non  penitus  solvitur  sed  floccosum  illi 
innatat.  Cei.  An  dral  junior  et  Ramisch  gradum  re¬ 
spicientes,  triplicem  statuerunt  ventriculi  emollitionem.  In 
gradu  morbi  minimo  structura  tunicarum  nondum  alienata 
conspicitur ,  ast  molliores ,  flaccidiores  apparent  et  ardue  a 
se  invicem  solvuntur. 

Hic  morbus  totum  ventriculum  occupare  videtur.  Si 
gradum  altiorem,  secundum  nimirum  attigerit  morbus, 
ad  quamdam  ventriculi  plagam  membrana  mucosa  in  sub. 
standam  albam  aut  griseam  aut  rutulantem  conversa  reperi¬ 
tur ,  quae  muco  internam  ventriculi  faciem  obducenti,  quo- 

dammodo  aemula,  digitis  prementibus  facile  cedit  et  facile 
aqua  abluitur.  Cohaeret  haec  massa  mediante  tunica  sero¬ 
sa  ,  quae  vero  etiam  quandoque  cohaesionis  insignem  jactu¬ 
ram  perpessa,  facili  negotio  perforatur. 

Morbo  ad  summum  gradum  evecto,  destructio  et  amol- 
litio  omnes  ventriculi  tunicas  ita  devastaverat,  ut  vix  non 
diffluant  et  peritoneo ,  in  processum  morbosum  abrepto , 
perforationes  ventriculi  variae  magnitudinis  et  formae  in 
conspectum  veniant.  Morbus  hic  saepissime  in  fundo  ven¬ 
triculi  saevit  et  a  membrana  intima  extus  versus  progredi¬ 
tur;  quamvis  cel.  Ramisch  stratum  musculare  statim 
sub  origine  morbi  correptum,  cel.  Cruveilbier  etRha- 
des  illum  a  tunica  serosa  intus  versus  propagatum  se  ob¬ 
servasse  affirmant.  Cel.  Gairdner  et  cum  illo  Jager, 
Fleischmann,  Zeli  er,  Rurns  et  Reil  ventriculum 
quatuor  locis  perforatum  invenerunt ;  J  ag  er  et  C  r  u  v  e  i  l- 
hier  intestinum  crassum  imo  et  tenue  ad  singulas  plagas 
eidem  processu  morboso  implicata  et  emollita  reperiebant. 
Burns  et  Lais  ne  hepatis  quoque,  in  regione,  qua 
ventriculum  obtegit,  adhaesionem  imminutam  reperiebant. 

Saepissime  lien  et  diaphragma  compati  cel.  Jager, 
Lais  ne  et  Haveland,  contendunt.  Na  gei  ventriculi 
fundum  emollitum  et  perforatum  invenit  atque  plagam  ei  cor- 
respondentem  diaphragmatis  ad  circumferentiam  duorum 
pollicum,  colore  notatam  ex  coeruleo -griseo,  qui  ad  limites 
in  pallide  rubrum  versus  sensim  in  colorem  transiit  huic- 
ce  visceri  normalem ;  praeterea  haec  diaphragmatis  pars 
mollissima  erat  et  facilis  laceratu.  Hancce  ex  reliquo  uia- 
pbragmate  excisam  investigationi  accuratiori  subjiciens, 
illam  destructam,  fibris  muscularibus,  vasis  nervisque  or¬ 
batam  in  massam  gelatinosam  dissolutam  invenit.  Nec  se¬ 
mel  se  maculas  illas  crassas,  albidas,  ellipticas,  variolis 
imperfecte  evolutis,  compressis,  aemulas,  in  tractu  intesti¬ 
nali ,  quarum  Gairdner,  Cruveilbier  et  Jager 
mentionem  fecerunt,  invenisse,  asseverat;  ast  gastroma- 
laciam  cum  hydrocephalo  consociatam  se. ter  observasse. 

narrat.  Teste  Cei.  Berend  *)  perforatio  semper  in  parte 
superiore  curvaturae  majoris  ventriculi  obvenit,  non  pro¬ 
cul  a  vasis  brevibus.  Formam  offert  oblongam,  curvaturae 
correspon dentem.  Explorationi  subjecto  ventriculo,  mar¬ 
gines  foraminis  sub  digitorum  tractu  diffluunt,  itaque  il¬ 
lud  amplificatur,  pars  lacerata  aquae  immersa,  margines 
fimbriatos  offert.  Ad  internam  ventriculi  faciem  emollitio 
latius  extensa  et  sensim  in  membranam  mucosam  sanam 
transeuns  reperitur.  Odor  ingratus  aut  foetidus  sub  ex¬ 
ploratione  harum  partium  nunquam  nares  ferire ,  fertur. 

l¥osogeiiia. 

Causam  proximam  aut  naturam  hujus  morbi,  quod 
attinet,  opiniones  auctorum  omnis  aevi  multum  inter  se 
differunt,  ut  cui  accedas,  nunc  quoque  haesitabis.  Humo- 
ral  istae  succum  gastricum  indolem  causticam,  alkalinam 
aut  acidam  nancisci;  Fr.  Hoffman  bilem  acrem  ventri¬ 
culum  exedere,  crediderunt.  Hunter  hanc  statuit  opi¬ 
nionem  ,  digestionem  quamdam  post  mortem  propter  vim 
chemicain  succi  gastrici  continuari,  et  per  illam  ventricu¬ 
lum  corrodi,  cui  opinioni  auctores  complures,  uti  A  dams, 
Treviranus  et  Philip  accesserunt.  Burns  etGaird- 
n  er  idem  quidem  docentes, aliquam  tamen  systematis  sangui- 
feri  activitatem  adauctam  sub  initio  saltem  morbi  non  negave¬ 
runt.  Meckel  debilitatem  ventriculi  e  systemate  nervoso 
promanantem,  et  indolem  succi  gastrici  acidam  post  mor¬ 
tem  multum  excedentem  causam  morbi  esse  ,  voluit, 

J  liger  illi  causam  dynamicam  proxime  subesse  cen¬ 
set,  paralysiin  nervorum  ventriculi  et  prae  primis  nervi 
vagi  supponens,  in  cujus  sequela  succus  gastricus,  se¬ 
cretione  sua  perversa,  characterem  sortitur  acidum,  itaque 
constitutus  ventriculum  quodammodo  paralyticum,  cujus 
ergo  vegetatio  et  nutritio  multum  labefactata  fuerat,  de- 

*)  Beren  ds  Vorlesungen  uber  practische  Arzneiwissenschaft 3 

herausgrgeben  von  Sund  e  Ji  n. 

struit.  Huic  opinioni  proxime  accedit  cel.  Fleischmann, 
qui  influxum  functionis  cerebri  in  oriundum  hunc  morbum 
potentem  et  excultam  exinde  humorum  indolem  acidam,  al- 
teratamque  quoad  qualitatem  vitalitatem  tunicarum  ventri¬ 
culi,  causam  morbi  proximam  esse,  docet.  Acidam  hanc 
indolem  ex  sublata  harmonia  lien  inter,  utut  organon  hy- 
drogenium  producens ,  et  ventriculum  derivat ,  in  quo  oxy- 
genii  generatio  praevalet.  IIoc  ultimo  multum  excedente 
indeque  nata  acidorum  copia,  corroditur  ventriculus,  dis¬ 
solvitur  ejus  textus  et  morbus  noster  tali  modo  explicatur. 
Lenhossek  quoque ,  V o  g  e  1 ,  W iesmaiin  et  T  e u f e I 
hanc  opinionem  professi  sunt.  Cruikshank,  Santes- 
son  et  Westring  actionem  vasorum  resorbentium  justo 
majorem,  causam  hujus  devastationis  esse,  dixerunt.  Cru- 
ve  i  Ilii  er,  ut,  qui  naturam  hujus  morbi  explicare  conan¬ 
tur  ,  in  cutis  transpirationis  suppressionem  factamque  exin¬ 
de  materiae  perspicabilis  ad  ventriculum  transpositionem  at¬ 
tentionem  convertant,  monet.  Richter  etHeusinger 
gastromalaciam  productum  revolutionis  ventriculi  esse  vo¬ 
luerunt,  ideoque  aetati  infantili  propriam,  quia  hac  aetate  non 
modo  metamorphosis  organorum,  sed  et  revolutio  quorun 
dam  frequentissime  obveniunt,  uti  abolitio  venae  umbilicalis, 
ductus  Botalli,  Urachi,  glandulae  thymi  alioruinqne. 

Spitta  illum  processum  vere  reproductivum  esse 
statuit.  Zeli  er  characterem  typhosum  ipsi  supponit.  Re* 
cami  er  gastromolaciam  malum  mere  topicum  esse  negat, 
sed  potius  ex  passione  quadam  universali  progredi  censet. 
Hopfengaertner  illam  vegetationis  labe ,  ad  ventricu¬ 
lum  restricta,  activitate  partium  vicinarum  non  exal¬ 
tata  inniti,  putat,  primumque  morbi  productum  remedii 
caustici  ad  instar,  partes  contiguas  exedere.  Lalle- 
mand  illam  effectum  inflammationis  esse  vult,  sub  stadio 
cruditatis  per  mortem  interruptae.  Burdach  emollitionem 
non  ex  labe  vegetationis  sed  potius  e  statu  irritativo  a  sim¬ 
plici  diathesi  inflammatoria  ad  veram  inflammationem  quoad 
iutensitatem  diverso,  proficisci  opinatur,  in  quam  opinionem 

W e n dt  quoque,  Henke,  Louis,  Mass,  Wiesmann 
intraverunt.  Rudo  Iphi  ventriculi  emollitionem  putredinem 
incipientem  esse  dicit,  cujus  exordium  sub  forma  fermenta- 
tionis  acidae  manifestatur,  morbumque  quemdam  praegres¬ 
sum,  ventriculi  emollitioni  non  nisi  sub  hoc  respectu  ansam 
largiri,  quod  organa  morbo  correpta  ceteris  facilius  in  pu¬ 
tredinem  ruant.  Chaussier  evolutionem  nimiam  vasorum 
capillarium  illius  causam  esse  docet,  et  lianc  ideam  sequen¬ 
ti  modo  evolvit:  Sub  initio  morbi  fibrae  per  mucum  gela- 
tinaeformem  a  se  invicem  separantur,  mox  vero  fibrae  ipsae 
corripiuntur  ita,  ut  subpellucidae  fiant,  denique  in  massam 
gelatinae  aemulam  commutantur.  Huncce  statum  irritatione 
intensa  progigni  putat,  per  quam  succi  albi  exhalandi  ite- 
ralim  alliciuntur,  a  textu  hic  locorum  tenero  imbibuntur,  si¬ 
cut  a  peregrino  quodam  corpore,  dein  corrumpuntur.  Cau¬ 
sam,  cur  gastromalacia  in  fundo  ventriculi  quam  saepissime 
obveniat,  numerum  multo  majorem  vasorum  et  nervorum 
in  hac  ventriculi  regione ,  ubi  cibi  diutius  remorantur,  at¬ 
que  membranam  mucosam  hic  locorum  tenuiorum  esse, 
censuit.  Na  gei  sequentem  de  morbi  nostri  natura,  ideam 
protulit:  Emollitionem  ab  alfeclione  inflammatoria  partis 
membranae  muciparae  ventriculi  derivandam  esse  docuit 


Si  inflammatio  levioris  notae  ventriculum  adgrediebatur  illa 


vel  nullis  vel  levioribus  in  auxilium  vocatis  medicaminibus 


solvitur ,  quin  detrimentum  inde  capiat  organon  ad- 
fectum. 

Altiorem  autem  gradum  adepta,  ita  ut  naturae  et  medi¬ 
caminum  viribus  resistat,  et  nervos  et  vasa  et  tunicam  ven¬ 
triculi  muscularem  in  compassionem  implicat;  quo  facto 
pars  ventriculi  morbo  plexa  munere  suo  fungi  nequit,  mo¬ 
tus  peristalticus  turbatur,  imo  contenta  ventriculi  a  parti¬ 
bus  sanis,  contractionem  absolventibus,  versus,  partem  mor¬ 
bosam  vi  cedentem  pelluntur.  Hocce  appulsu  fibrae  muscu¬ 
lares  extensae  tandem  cohaesionis  jacturam  patiuntur,  et 
inflammatio,  irritatione  continua  fota,  ultra  progreditur.  Na¬ 
tura  medicatrix  deperdita  et  destructa,  exsudatione  mate 

riae  plasticae  restituere  nititur,  quod  vero  conamen  per 
jnotum  peristalticum  inane  redditur,  sicque  inflammationi, 
quae  in  tunica  musculari  ultra  saeviat,  tandemque  et  peri¬ 
toneum  adgrediatur ,  ansa  datur.  Secretionibus  ergo  in  par¬ 
te ,  morbo  detenta,  ab  indole  normali  magis  magisque  de¬ 
ficientibus,  et  facultate  ipsorum,  partes  sanas  et  organicas 
reproducendi ,  sublata ,  status  ad  paresim  vergit ,  omneque 
structurae  organicae  vestigium  in  parte  adfecta,  reliquo  ven¬ 
triculo  adbuc  per  tempus  aliquod  munere  fungente,  dispa¬ 
ret;  sed  textu  ventriculi  in  convolutum  anorganicum  quod 
e  lympha,  nervis,  vasis,  fibrisque  muscularibus  destructis 
solutisque  constat  ,  converso ,  rumpitur  tunica  sero¬ 
sa  et  depletione  contentorum  in  cavum  abdominis  facta, 
mors  repentina  intrat,  vel  illa  tunica  destructioni  resistente 
per  paralysin  in  parte  affecta,  et  sublata  facultate,  vi  con¬ 
tractionum  partium  sanarum  renitendi  mors  lenta  immanes 
cruciatus  aufert. 

Complures  auctorum  ventriculi  emollitionem  statum 
pathologicum  esse  negaverunt,  imo  illam  sequelam  mortis 
esse  contenderunt.  Ut,  quid  veri  huic  opinioni  insit  erua¬ 
tur,  acel.  Spalanzani,  Adams,  Trevirano,  Ast- 
ley,  Cooper  et  Camerer  experimenta  cum  animalibus 
vivis  instituta  fuere,  illa,  vacuo  ventriculo,  et  mox  post 
pastum  necando  vel  contentum  ventriculi,  malacia  emor¬ 
tuorum,  animalium  ventriculo  ante  illorum  necem  vel  illi 
jam  peremtorum  injiciendo,  vel  nervum  vagum  et  sym 
pathicum  dissecando,  influxum  nervorum  in  ventriculum 
sustulerunt  et  mox  abinde  necatorum  animalium  cadavera 
inspexerunt.  Quae  ex  bis  experimentis  resultaverunt,  se¬ 
quentibus  comprehenduntur : 

Succus  gastricus  animalium  sanorum  nullam  post 
mortem  in  stratis  ventriculi  mutationem  protulit,  quod  idem 
cadavera  in  theatris  anatomicis  secta  quotidie  perhibent. 
Tunicae  ventriculi  mox  post  pastum  necatorum  anima¬ 
lium,  hinc  digestione  interrupta,  tumescebant;  idque  eo 
magis,  quo  magis  sectio  post  mortem  differebatur,  quin 

vero  putredo  conspici  potuisset*  Succus  gastricus  e  ven¬ 
triculo  hominum  gastromalacia  defunctorum  animalibus  vi- 
vis  injectus,  nullas  mutationes  protulit  morbosas,  ventri¬ 
culo  autem  animalium  mortuorum  immisus  similem  pro¬ 
duxit  ventriculi  emollitionem.  Eandem  quoque  et  insimul 
indolem  acidam  contentorum  observaverunt,  dissectis  ani¬ 
malium  viventium  nervo  vago  et  sympathico. 

Ex  hisce  experimentis  conclusionem  derivare  licet, 
gastromalaciam  non  chemicae  resolutioni  post  mortem  suam 
debere  originem,  sed  persistente  vita  evolvi  (Hointer, 
Gairdner,  Meckel,  Rudolphi),  quod  morborum  hi¬ 
storiae  a  cel.  Alison,1  Rhades,  Fleischmann,  Zel- 
ler,  Lais  ne,  Autenrieth  et  Cruveilhier  nobis 
traditae  perbibent,  quae  perforationem  ventriculi  ante  mor¬ 
tem  factam  fuisse  luce  clarius  demonstrant.  Argumentum 
quoque  omni  dubio  superius  cel.  Na  g  ei  suppeditavit,  qui 
curam  infantis  aetatem  duodeviginti  septimanarum  assequuli 
et  gaslromalacia  comprehensi  se  suscepisse ,  narrat.  Mor¬ 
tui  parvuli  cadaver  a  parentibus  in  cubili  perquam  frigido 
sepositum  per  noctem  congelavit.  Sub  sectione ,  die  se¬ 
quente  instituta,  contentum  ventriculi  in  glaciem  coloris  ex 
flavo  brunescentis  commutatum,  plaga  vero  fundi  ventri¬ 
culi,  quae  focum  morbi  sistebat  decolorata  atque  tenuissima 
apparuit. 

Quod  opiniones  medicorum  discrepantes  attinet,  num 
morbus  proxime  a  passione  primaria  systematis  sangui- 
feri  aut  nervosi  derivandus  sit ,  unum  alterumve  ab 
auctoribus,  scientiis  et  experientia  praeclaris  defendi,  in¬ 
telleximus.  Nos ,  sicuti  in  longe  plurimis  controversiis  in 
medio  quaerimus  veritatem,  nunc  primariam  passionem 
systematis  sanguiferi,  nunc  illam  nervosi  ceu  causam  pro¬ 
ximam  supponentes.  Si  nimirum  causa  quaedam  praedisr 
ponens  aut  excitans  primarie  et  exquisite  in  systema  san- 
guiferum  alterandum  egerat  inllammatlo  exinde,  aut  sal¬ 
tem  status  irritationis  ventriculi  emergit,  (Cruveilhier, 
L  a  i  s  n  e,  C  h  a  u  s  s  i  e  r ,  H  o  p  f  e  n  g  a  r  t  n  e  r ,  L  a  1 1  e  m  a  n  d. 

'Burdach,  Rostan,  Billard,  Wendt,  Henke, 
Louis,  Mass,  G.  A»  Ric  liter.  Na  gei)  quo  decur¬ 
rente  quantitas  et  qualitas  succi  gastrici  alterantur ,  inde- 
que  pro  maxima  parte  dependens  digestio  pessumdatur. 
i  Non  exstincto  malo  in  incunabulis ,  naturae  viribus  aut  ar¬ 
tis  adminiculis ,  et  influxibus  nocivis  continuo  agentibus , 
sensim,  vel  concurrentibus  circumstantiis  morbo  perquam 
faventibus,  derepente  et  jam  initiante  morbo  secreta  a  qua¬ 
litate  normali  ita  aberrare  queunt ,  ut  organon  secretorium 
ipsum  laedant,  corrodant,  itaque  morbum  producant,  de 
quo  loquimur.  Si  vero  momenta  disponentia  et  excitantia 
primarie  et  exquisite  systema  nervosum  et  ex  hoc  prae  ce¬ 
teris  nervum  vagum  et  sympathicum  aggrediuntur  (Jae 
g'  e  r ,  Fleischmann,  V  o  g*  e  1 ,  L  e  n  li  o  s  s  e  k ,  W  i  e  s- 
m a nn,  Teufel,  Camerer)  alterato  in  hisce  morbose 
actionis  modo ,  secreta  quoque ,  quibus  isti  nervi  praesunt, 
morbose  alterari,  in  aprico  est,  itaque  indolem  corro¬ 
dentem  ,  dissolventem  ,  faventibus  rerum  circumstantiis , 
nancisci,  facili  explicamus  negotio.  Secretiones  per  syste¬ 
matis  nervosi  passiones  revera  alterari,  jam  ex  aberrante 
qualitate  salivae,  lactis,  bilis,  hominum  ira,  terrore,  furore 
percelsorum  ad  amussim  demonstrant  nec  non  galvanismi 
ad  plagam  suppurantem  arte  productam ,  adplicatio ,  qua 
pus  blandum  acrem  sortitur  indolem. 

Aetiologia* 

Causae  prae  disponent  es :  Dispositionem  in  gastromala- 
eiam,  si  experientiam  ducem  sequi  velimus,  praecipue  sub 
aetate  infantili  a  quarto  ad  duodevigesimmn  usque  vitae  men¬ 
sem  offendimus,  illamque  ex  mollitie  et  teneritudine  tunica¬ 
rum  ventriculi  derivare  non  haesitamus,  quam  opinionem 
cel.  Joerg  quoque  de  hoc  morbo  disserens  sequentibus 
protulit :  „Ich  habe  diese  Krankheit  bei  kleinen  Kindern  of- 
„ter  beobachtet,  ais  bei  Erwachsenen,  habe  mich  aber  dar- 
„iiber  nicht  gewundert,  demi  welche  scharfe,  saure,  gei- 

„stige  und  gewurzhafte  Dinge  werden  dem  dunnwandigen 
„1111  d  ausserst  weiclien  und  zarten  Magen  kleiner  Kinder, 
„denen  die  Natur  nur  die  milde  Milch  angewiesen  liat,  iiber- 
„liefert?  Halt  man  die  schadlichen  Einfliisse  mit  der  unbe- 
„schreiblichen  Anzalil  kleiner  Gefasse,  welche  nacli  allen 
„Theilen  des  Darmkanals  hinfiibren,  zusammen,  so  wird 
„man  eber  staunen,  wariim  dergleicben  Zerstorungen  des 
„M agens  nicht  noch  melirere  Kinder  ums  Leben  bringen.” 
Infantes,  nondum  absoluto  graviditatis  cyclo  eddiii,  debiles, 
emaciati,  quibus  ubera  penitus  aut  justo  citius  denegabantur 
praecipue  sub  dentionis  primae  periodo  huic  morbo  obnoxii 
esse  dicuntur,  quamvis  et  exempla,  infantes  robustos  bene 
nutritos  illi  succubuisse,  nonnulla  observata  fuissent.  Cei. 
Vogel  ad  diagnosim  dispositionis  in  gastromalaciam  se¬ 
quentia  conferre,  docet:  Infantes  ex  matribus  proceris, 
gracilibus,  cute  albida,  tenera  vestitis,  progignuntur,  ipsi  ha¬ 
bitum  offerunt  tenellum,  gracilem,  cutem  et  musculos  flac¬ 
cidos  ;  caput  parvum  ad  occiput  protuberans  capillis  parcis 
obsitum,  collo  insidet  longo;  faciei  lineamenta  arcte  cir¬ 
cumscripta,  color  ejusdem  ut  plurimum  pallidus;  se-  et  ex- 
cretionum  parcitas.  Ejusmodi  infantes  somnum  non  multum 
amant,  eo  magis  vero  desiderio  in  potulenta  larga  agitan¬ 
tur,  imprimis  callida  et  irritantia. 

Causae  occasionales :  Huc  referri  merentur:  Prava 
lactis  matris  aut  nutricis  qualitas  ex  quacumque  causa  ef¬ 
fecta.  Lactationis  primis  jam  a  nativitate  mensibus  cessatio, 
aut  ejusdem  penitus  neglectio,  nutrimenta  cruda,  digestu 
difficilia  e  farina,  pane  acescente  et  lacte  pultis  forma  cocta, 
nimia  ciborum  copia,  usus  nutrimentorum  nimis  calidorum 
aut  frigidorum  aut  potuum  spirituosorum  et  calefacientium 
uti  cerevisiae  ,  cremati,  vini,  potus  arabici  etc.  Fascinae 
praesertim  abdomen  nimis  stringentes;  hinc  ventriculi  prae¬ 
cipue  repleti  compressio ,  imundities  et  curae  infanti  con¬ 
venientis  neglectio;  si  linteis  urina  et  faecibus  conspurcatis 
involuti  diu  relinquuntur,  sudantes  e  lectulis  elevantur, 
aqua  frigida  lavantur  aut  aeris  vicissitudinibus  et  coelo  non 

faventi  exponuntur.  Praeterea  quoque  exanthemata  repulsa 
aut  in  evolutione  retardata  praeprimis  morbilli  et  milliaria 
gastromalaciam  subsequam  habuisse  cum  multis  aliis  cel. 
Camerer  observavit.  Cel.  Cruveilhier  originem  non 
raram  ex  rheumatismo  ad  ventriculum  transgresso  atten¬ 
tione  medicorum  dignam  esse,  monet.  Morbos  cerebri  ga¬ 
stromalaciam  saepe  saepius  insequi  cel.  Jaeger  contendit, 
et  cel.  Cruveilhier  in  ipsius  epidemiae  saevitiem  illam 
evectam  mensibus  Augusti  et  Septembris  observavit: 

Prognosis. 

Non  nisi  sub  morbi  initio,  illoque  miti  modo  incedente 
a  naturae  viribus  adhuc  sufficientibus  et  a  medicaminibus 
justo  tempore  in  auxilium  vocatis  spes  aegrum  salvandi  af¬ 
fulget.  Morbo  in  sanitatem  prNtinam  vergente  cutis  made¬ 
fieri  ,  illius  temperatura  ad  normalem  recedere  et  quoddam 
exanthema  in  illo  nonnunquam  erumpere  solet.  Sed  post 
faustissimum  huncce  eventum  non  raro  ventriculi  debilitas, 
illius  in  morbos  insignis  proclivitas  atque  in  marasmum  in¬ 
clinatio  teste  cel.  Schoeni  ein  remanent.  Si  vero  morbus 
diutius  perstiterat,  plagam  sat  amplam  occupaverat,  si  re¬ 
media  illi  convenientia  non  cito  effectus,  quos  ab  illis  ex¬ 
spectamus  explicant ,  morbus  praecipiti  cursu  in  mortem 
ruit;  quum  praeter  insufficientiam  artis  morbum  domandi, 
propter  insignem  virium  lapsum  ,  quo  infantes  hoc  morbo 
prehensi  plerumque  notantur,  natura  medicatrix  quoque,  ut 
crises  salutiferae  inducantur,  suum  recusat  juvamen. 

T  !i  e  v  a  p  i  a. 

Quum  diagnosis  gastromalaciae  multis  praematur  diffi¬ 
cultatibus,  et  de  vera  ejusdem  natura  adhuc  dubii  haeramus, 
therapiam  sub  quovis  respectu  absolutam  statuere,  opus  ar¬ 
duum,  imo  impossibile  esse,  quisque  perspiciet,  indeque  fa¬ 
cile  explicamus  numerum  medicaminum  sibi  saepe  quoad 

virtutem  ex  diametro  oppositorum,  quae  in  scriptis  de  hoc 
morbo  tractantibus  a  diversis  auctoribus,  diversisque  tem¬ 
poribus  commen  dabantur. 

Attamen ,  sicuti  in  quolibet  morbo ,  primam  indicatio¬ 
nem  illam  nominare  fas  est,  quae  amotionem  causarum  oc- 
casionalium  adhuc  activarum  omnium  que  influxuum  in  ae¬ 
grum  jubet,  qui  morbum  alere  aut  intendere  possent.  Hinc 
lac  matris  aut  nutricis  si  propter  quantitatem  aut  qualitatem 
a  justo 'tramite  aberrantem  qua  morbi  causa  inculpandum  ve¬ 
nit;  lactationem  ulteriorem  illico  sistemus,  nisi  causae, 
quae  lactis  depravationem  produxerunt,  uti  moeror,  aerum¬ 
nae,  curae,  ira,  rixae,  invidia  aliaque  animi  pathemata  aut 
digestionis  turbae  ab  erroribus  diaeteticis,  sat  cito  amoveri 
aut  prava  nutricis  constitutio  corrigi  possunt.  Si  ex  lacta¬ 
tione  justo  citius  suspensa  morbum  derivare  fas  est,  infan¬ 
tem  denuo  uberibus  admovebimus  et  si  illa  recuset,  lac  ex 
illis  emulctum  illi  concedemus.  Si  vero  aetate  quidquam  pro¬ 
vectiores  adgreditur  morbus,  illa  seligemus  nutrimenta, 
quae  digestionis  vi  optime  cedunt,  illaque  exigua  quantitate 
et  fixis  diei  temporibus  subministrabimus.  Lac  vaccinum  re¬ 
cens,  calore  animali  nondum  orbatum,  amotis  omnibus  aliis 
nutrimentis  praecipue  acidis ,  calefacientibus  etc.  primum 
sibi  locum  occupare,  censeo.  Quod  etiam  reliquae  causae 
morbiferae  ex  cura  infantis  perversa  et  imprudente  resultan¬ 
tes  suo  modo  evitari  et  arceri  debeant,  ulleriore  expositione 
non  indiget.  Qualem  exanthemata  in  evolutione  retardata 
aut  repulsa  respectum  et  quale  traetamen  expostulent  in  li¬ 
bris  pathologicis  ad  amussim  docetur. 

Indicatio  secunda  traetamen  exposcit  naturae  morbi 
conveniens.  Morbo  autem  acuto  aeque  ac  chronico  ut  in  pa- 
tbogenesi  exposuimus  aut  irritatio  sublatet  inllammatoria 
ventriculi  aut  actionis  illius  nervorum  morbosa  alteratio. 

Si  irritationem  quamdam  supponere  fas  est,  quae  sub 
initio  morbi  vix  non  semper  aderit  ,  remedia  antiphlogistica 
morbi  intensitati ,  constitutioni,  aetati  aegrotantis  etc.  con¬ 
venientia  effectum  salutarem  praestabunt.  Pertinent  ad  ex- 

terna  hujus  ordinis  prae  ceteris :  aliquot  hirudines  ad  regio¬ 
nem  ventriculi  applicandi ,  cataplasmata  emollientia  cum  re¬ 
medio  quodam  sopiente,  uti  herba  Hyosciaini  copulata,  to¬ 
tum  abdomen  obtegentia,  clysmata  cum  amylo,  balnea  uni¬ 
versalia  tepida  ex  aqua  mera  aut  furfure,  illa  decocto,  pa¬ 
randa.  Ad  usum  internum  commendari  merentur:  Emulsio- 
nes  ex  seminibus  Amygdalarum  dulcium,  Papaveris  albi  et 
similium.  Pro  potu  optime  decoctum  radicis  Salep  tenuissi¬ 
mum  convenit.  Cei.  Na  gei  emulsionem  ex  seminibus  Pa¬ 
paveris  albi  cum  pauxillo  Lixivae  tartaricae  et  aquae  Amyg¬ 
dalarum  amararum  alternatim  cum  pulveribus  ex  Hydrar- 
gyro  muriatico  miti  (ad  grani  12.  partem,  pro  dosi  spec.) 
porrexit.  Consumto  hoc  modo  grano  Mercurii,  alterum  in 
partes  octo,  tertium  deinde  in  sex  dividere  praecepit.  Quo 
jure  praeparata  Hydrargyri,  quae  nisum  in  emollitionem,  in 
dissolutionem  invitant  et  promovent,  in  hoc  morbo,  qui 
hunc  ipsum  nisum  perniciosum  prae  se  fert,  quo  jure  dico 
adhibeantur,  ego  non  concipio.  Si  quamdam  relationem 
Mercurium  inter  et  hunc  morbum  statuere  fas  est,  ego  po¬ 
tius  gastromalaciain  vel  saltem  dispositionem  in  illam  ex  ab¬ 
usu  Mercurii  derivare  velim.  Sed  non  miror  Mercurium  dul¬ 
cem  in  illo  quoque  morbo  laudatum  fuisse,  cum  medici  com¬ 
plures  curam  infantum  amplectentes  vix  per  vitam  obviam 
fiunt  morbo,  in  quo  hanc  panaceam  deleteriam  non  larga 
manu  porrigendam  esse  censeant,  ita,  ut  remedium  hoc,  in 
pluribus  morbis,  praecipue  aetatem  infantilem  ambientibus, 
summe  salutiferum,  propter  sequelas  tristissimas,  quae  ex 
ejus  usu  inepto  perquam  frequenter  observantur  anceps  et 
periculosum  reddatur. 

Ubi  vero  morbus  ulteriores  fecerat  progressus  vel  ubi 
formam  chronicam  nactus  fuerat,  remedia  nunc  praedicata 
vix  sufficient  atroci  morbo  auferendo.  Hisce  sub  circum¬ 
stantiis  a  medicis,  qui  morbum  hunc  frequentius  tractave¬ 
runt,  diversa  remedia  commendabantur,  ex  quibus  sequen¬ 
tium  hic  mentionem  facio.  Externe :  Corporis  totius  cum 
linteis  tepidis  fotus,  balnea  tepida  cum  herbis  aromaticis. 

cataplasmata  et  lomenta  aromatica,  sinapismi  et  vesicantia 
ad  abdomen,  inunctio  linimenti  volatilis  aut  olei  Carvi,  lo¬ 
tiones  cum  aquis  aromaticis.  —  Interne:  Decoctum  glan¬ 
dium  quercus  tostarum,  aqua  Menthae,  Melissae,  tinctura 
Rhei  aquosa,  extractum  Cardui  bened. ,  Cascarilla ,  Co- 
lombo,  Simaruba,  China.  Ab  aliis  medicis  acidorum  virtus 
in  hoc  morbo,  praecipue  acidi  muriatici,  oxymuriatici,  ni- 
trici,  pyrolignosi  laudibus  extollitur.  Most  sequentem  cum 
optimo  effectu  therapiam  instituisse  legitur.  Incepit  curam 
cum  balneo  aromatico,  dein  unguentum  volatile  therebinli- 
natum  abdomini  inungere  jussit.  Ad  usum  internum  aquam 
oxymuriaticam  cum  decoctor Althaeae  praescripsit,  a’ que 
lac  maternum  ut  saepe  ast  portionibus  exiguis  concedatur, 
suasit.  Ad  morbi  residua  auferenda  tincturae  Ferri  muria¬ 
tici  guttam  unam  —  tres,  bis,  ter  de  die  cum  cremore  ave¬ 
nae  propinavit.  Morbo  chronico  initianti  ille  ipse  auctor  li¬ 
quoris  Kali  carbonici  scrupulum  —  drachmam  seinis  cum 
aquae  Foeniculi  et  Syrupi  Rhei  aa  uncia  opponenda  esse  cen- 
suit.  Cei.  Jaeg^er  quoque  Kali  carbonicum  commendavit, 
quod  sequenti  modo  praescribit:  Rp. Tinct.  Rbei  aq.  unciam; 
Liq.  Kali.  carb.  scrupulum  —  duos;  Extract.  cort.  aurant. 
semiunciam;  aquae  Foenic.  unc.  quinque;  Syrupi  Diacod. 
unciam.  —  Camerer,  Pomrner  et  Hergt  prae  ceteris 
ferrum  muriaticum  salutiferum  praedicant.  (Rp  Decoct.  al- 
theae  unc.  duas,  Gumini  Mimosae  drach.  duas.  Ferri  mu- 
riat.  oxydul.  scrup.  semis  ,  Syrup  Altheae  drachm.  sex. 
D.  S.  Alie  Stunden  wohl  aufgeschuttelt  einen  Theeloffel 
voll). 

Si  morbum  ex  alienatione  morbosa  systematis  nervosi 
proscaturisse ,  symptomata  morbum  comitantia  et  reliquae 
circumstantiae  perhibent,  et  quidem  ex  activitate  hujus  sy¬ 
stematis  aut  morbose  exaltata  aut  depressa,  remedia  con¬ 
veniunt,  quae  justam  nervorum  temperiem  restituere  va¬ 
lent.  Huc  referri  merentur,  habito  semper  respectu  status 
virium,  sequentia:  Balnea  tepida  simplicia  et  aromatica, 
fomenta  et  cataplasmata,  pro  re  nata,  aut  sopientia  aut  ex- 

citantia,  inunctiones  remediorum  ejusdem  indolis.  Ad  usum 
internum  emulsiones  spectant  iterum  cum  rebus  sopienti¬ 
bus  aut  excitantibus  copulati. 

Comendabantur  in  hunc  finem :  Aqua  Cerasorum  nigr. 
Extr.  Hjosc. ,  Opium  gummos.  (48.  pars  grani  p.  d.).  Tin¬ 
ctura  opii  simplex  (guttas  duas  —  quatuor  pro  die)  Moschusf 
(granum  p.  d.  bis  —  ter  de  die),  Valeriana,  acida  minera¬ 
lia,  ferrum;  et  ut  morbi  residua  auferantur,  China,  vinum 
rubrum ,  ferrum ,  et  praecipue  Tinctura  nervina  Bestu- 
schefii  vino  rubro  instillata,  juscula  carnosa,  carnes  ipsae 
tenerae  et  tandem  rusticatio. 

Qualem  sibi  respectum  complicationes  et  compositio¬ 
nes  mereantur,  utut  cuivis  medico  sat  notum,  non  ultra 
exponam. 


Propltylaxls* 

Ut  morbo  liuicce  atroci’ praecaveamus  omnem  attentio¬ 
nem  in  illud  convertamus  oportet,  ut  arceantur  quicunque 
influxus  nocivi,  quos  inter  causas  hunc  morbum  excitantes 
recensuimus.  Hinc  lactationis  opus,  in  quantum  fieri  po-x 
test  a  matre  aut  nutrice  sanis  continuetur.  Ablactatio  sensim 
et  cum  summa  praecautione  fiat.  Si  infantes  debilitate  ex 
quodam  morbo  praegresso  aut  diarrhoea  laborant,  ablactatio 
eo  usque  differatur,  usque  dum  sanitas  pristina  restituta  fue¬ 
rit.  Si  gastromalacia  in  familia  quadam  morbi  haereditarii 
saevitiem  nacta  fuerit  in  nutricem  transferatur  officium  lacta¬ 
tionis,  quae  sanitate  firma  et,  suadente  cel.  Cruveilhier, 
temperamento  illi  matris  opposito  notatur. 

Ingruentibus  morbi  primis  nuntiis,  diarrhoea,  siti  in¬ 
tensa,  etc.  infantia  lacte  matris  aut  nutricis  jam  desueto, 
ubera  denuo  offerantur. 

TMJESJES  nErjEJVJDJEJVjDAJE. 


I. 

Quod  cito  gignitur,  cito  perit. 

II. 

Tubi  alimentaris  coarctationes,  non  raro  melancholiae 
et  vesaniae  causa. 

III. 

Strabismus  et  oscitatio  facultate  inficiendi  gaudent. 

IV. 

Morbi  ex  nostalgia  orti  medicaminibus  non  tolluntur. 

V. 

Plica  polonica  est  flos  dyscrasiae  universalis ;  hinc 

VI. 

Illam,  non  sublato  morbo  universali  abscindere,  pe¬ 
riculosum. 

VII. 

Rapbania  a  chorea  St.  Viti  ardue  distinguitur. 

VIII. 


Habitaculi  et  aeris  commutatio  saepe  morbis,  omnibus 
remediis  resistentibus,  sublevandis  par  est. 

IX. 

p  ' 

Quod  sapit,  nutrit. 

X 

Thoracula  opinione  crebrius  phthysis  et  Chlorosis 
causa,  hinc  illorum  usus,  exceptis  casibus  paucioribus, 
vetandus. 

XI. 

Medicus  qui  collegam  invidia  persequitur,  animi  sui  in- 
becillitatein  prodit. 

XII 

Coacervatio  hominum  in  vastis  oppidis  ad  invitandam 
mortem  praematuram ,  prae  caeteris  confert. 

XIII. 

Usus  vitrorum  ocularium,  non  urgente,  necessitate, 
sequelis  infaustis  nunquam  destituitur. 

X!V. 

In  febris  continuis,  si  partes  externae  frigent,  internae 
uruntur,  lethale. 

Hippocrates. 

